МахIмудил кочIолъа Муиде бугеб рокьи ракьалда ругелщиназул рекIелъе тIинкIула, гьесул рохелги пашманлъиги, гьимиги, магIуги, гIищкъуги, гIакълуги, къоялги, сардалги, саналги, сапаралги, сипат-суратазде сверун, черхалда гъаргъар балел кочIол мухъаллъунги лъугьун, угьулеб хIухьелгIан хIажалъун, нилъер рекIел кIутIиялъе цIияб анищги, къуватги, къвакIиги, къадруги кьун цIилъула щибаб цIияб заманаялда. МахIмудил кочIол каранда кидаго батула